
اسم المادة: الاستغفار 
من سلسلة أذكارالصلة 


7 الطري ةللاو الله 


طريقك الله 
رابط المادة: E h.com https://way2allah.com/khotab-item-148743.htm‏ 


أعوذ بالله السميع العليم من الشيطان الرجيم, بسم الله الرحمن الرحيم» إن الحمد لله نحمده ونستعين به ونستغفره» ونعوذ بالله -تعالى- من 
شرور أنفسنا وسيئات أعمالناء من يهده الله فلا مضل له. ومن يضلل فلا هادي له وأشهد أن لا إله إلا الله وحده لا شريك له» وأشهد أن 
محمدًا عبده ورسوله. اللهم صلّ على محمد وعلى آل محمد كما صليت على إبراهيم وعلى آل إبراهيم» إنك حميد مجيد. اللهم بارك على 
محمد وعلى آل محمد كما باركت على إبراهيم وعلى آل إبراهيم؛ إنك حميد مجيد. 

"يا ايها الَّذِينَ آمَنُوا انَهُوا اله حَقَّ ثُقَاتِه وَلَا َون إلا وأنتم مُسْلِمُونَ" آل عمران:7 2٠١‏ "يا يها الئاس انَُوا ربَكُمْ الَّذِي خَلَفَكُم مّن نَفْس 
وَاجِدَةٍ وَخَلَقَ منْهَا رَوْجَهَا وَبَثَّ مِنْهُمَا رجالا كرا وَنِسَاء ء وَانَفُوا الله الذي كدلو به به وَالْذَْحَامَ م إنَّ الله كَانَ عَلَيْكُمْ رَقِيبًا" النساء: »١‏ "يا أَيّهَا 
الَّذِينَ آمَنُوا افوا الله وَقُولُوا قلا سَدِيدًا * بصخ لَكُمْ أَعْمَالَكُمْ وَيَغْفِرْ لَكُمْ ذُنُوبَكُمْ و مَنْ يْطِع الله وَرَسُولَهُ فَقَدُ فَازَ هَوْرَا عَظِيمًا" الأحزاب 
: ۱ أما بعد؛ 

فإن أصدق الحديث كتاب الله -تعالى- وخير اهدي هدي محمد -صلى الله عليه وعلى آله وصحبه وسلم-», وشر الأمور محدثاتهاء وكل محدثة 
بدعة» وكل بدعة ضلالة» وكل ضلالة في النارء ثم أما بعد؛ 


فلا زلنا أيها الكرام الأحباب؛ نعيش أذكار الصلاة, وأنا أؤكد على هذه الكلمة لا زلنا نعيش أذكار الصلاة, لأن أكثرنا لا بحس جاء وهذا 
واقع فعلا وأكثرنا لا يستشعر لذتماء وللأسف الشديد لو أنك دعوت الله -جل وعلا - ولم تستحضر ما تقول» كأن تستغفر الله -جل 
وعلا- في دبر الصلاةء أو تسأل الله العون على ذكره وشكره وحسن عبادته» وأنت لا تدرك بقلبك ما تقول؛ لن يقبل منك» لن يقبل منك 
لأن النبي -صلى الله عليه وسلم- قال ذلك. وأؤكد على هذا كيرا في مطلع الحديث الذي يعرفه ويحفظه أكثر الناس: "ادعوا الله وأنتم 
موقنون بالإجابة" لکن شوف بقى آخر الحديث اللي عنده يقين في قلبه وهو يدعو طيب لو ماعندوش لو مش مدرك لو مش فاهم؛ قال 
النبي -عليه الصلاة والسلام- في نفس الحديث: "ادعوا الله وأنتم موقنون بالإجابة واعلموا أن الله لا يقبل الدعاء من قلب غافل لاو'" لازم 
تحط الحديث ده قدامك على طول. 


١ 

كما عشنا أذكار الصباح» هي كلها أدعية وتضرع إلى الله -جل وعلا- حت قبل منك ويحفظك الله -جل وعلا- جا لابد أن تستحضرء 
كذلك أذكار الصلاة. 

كما بدأت الكلام معكم في اللقاء الماضي عن أول كلمة تقوها بعد الصلاة وهي أستغفر الله وقد وعدتكم أن أجمع لكم بعض صيغ الاستغفار 
الصحيحة, لعلك تستغفر الله -جل وعلا- وتنوع فتستحضرء لأن الإنسان ليه لما بيقع زي ما قلت لكم في اللقاء الماضي ها بيقع في ورطة 
وربنا يكشفها عنه فبيقول الحمد لله أي والله الحمد لله تخرج من قلبه وبيفهمهاء في حين أنه يقول ۳۳ مرة بعد كل صلاة الحمد لله ولا 
يستحضر ذلك» ليه؟ لأنه تعود, فحين تنوع في الصيغ, رعا تستحضر. 

وهذا كلام شيخ الإسلام ابن تيمية كعلاج لمن لا يستحضر الذكر ومن لا يفهم الدعاء أن ينوع في الأذكار وني الدعاء حتى يستحضرها بقلبه 
فيستجيبها الله -جل وعلا- له. 

فالاستغفار هو طلب الغفرة من الله - جل وعلا -» والمغفرة هي ستر الذنب من الله - سبحانه وتعالى- ستر الذنب» فأنت تطلب من الله 
-جل وعلا- أن يغفر لك ذنبك, والمفترض أن تستحضر ذنبك, أن تعيش أن الله -جل وعلا- سيغفر لك. هذا الباب العظيم؛ باب 
الاستغفار بابٌ عظيمٌ لذكر الله - جل وعلا-», فأنت لا تقول أستغفر الله يبقى بتذكر الله. صح؟ 

باب الاستغفار باب عظيم لأن تجد ربك حتى لو كنت بعيدًا. 

الآية دي يا أخواننا بتسكب الأمل والرجاء والله في قلي» قول الله -جل وعلا-: 'وَلَوْ أَُمْ إذ ظَلَمُوا أَنفْسَهُمْ جَاءُوكَ فَاسْتَفْفَرُوا الله وَاسْعَفْفَرَ 
م الرَسُولُ لَوَجَدُوا الله .." » لوجدوا الله ما أحلى أن تجد ربك! زي التايه الضايع الضعيف» وامحتاج الفقير المقهور, ووجد الله إن 
كنت مذنبًا تجده غفورا رحیمًاء إن كنت ضعيفًا مقهورا تجده قويا ناصرّاء إن كنت مريضًا متعبًا تجده طبيبًا شافيّا. إن كنت مظلومًا تجده عزيرًا 
يغلب لك من يقف في طريقك, إن كنت جاهلًا تجده عليمًا خبيرا. وهكذا. 

فما أحلى أن تجد ربك» آية جميلة» ومن وجد الله فما فقد ومن فقد الله فمن وجد» ومن يعمل سوءًا ده للمذنب للمقصر "وَمَن يَعْمَلْ سُوءًا 
او يَظْلِمْ نَفْسَهُ ثم يَسْتَغْفِرٍ الله جد الله عَفُورا رجيم" 

بابٌ للذكر؛ ذكر الله. بابٌ لأن تجد الله -جل وعلا-» بابٌ لعطاء الدنيا والآخرة باب للرزق» 'فَقُلْتُ اسْتَغْفِرُوا ربكم انه كان عَفَارَا * يسل 
السَمَاءَ عَلَيكُم مَذرارا * دكم بوا وبين ده في الدنيا عل لَكُمْ جَنَاتٍ وَيَجْعَل لَكُمْ اهارا في الدنيا وني الآخرة * ما لَكُم لا ترْجُون لله 
باب الاستغفار باب عظيم» باب الجنة, باب التوبة» باب الإنابة. 

حين تطلب من ربك -جل وعلا- المغفرة وقد فتح الله -جل وعلا- لك هذا الباب على مصراعيه؛ ولن يُغلق» ولن يُغلق إلا في حالين: 
الحالة الأولى: حين تبلغ الروح الحلقوم» والحالة الثانية (باب الاستغفار) الحالة الثانية: حين تطلع الشمس من مغرها. 

النبي قال ذلك -صلى الله عليه وسلم-: "إن للتوبة بابًا لا يُغلق حتى تطلع الشمس من وه"' فيُقبل منك الاستغفار وثقبل منك التوبة إلا 
إذا طلعت الشمس من مغرباء وإلا إذا بلغت الروح الحلقوم ووصلت إلى الغرغرة. هاتان الحالتان لا يُقبل للإنسان فيهما التوبة» لكن باب 
التوبة مفتوح حتى لأصحاب الكبائر لو تستغفر تمحى الذنب» باب لتطهير القلب لنظافة القلب. 

اللي قلبه تعب وقلبه قسى» ومعدش عارف يحس بالطاعة» ومعدش عارف يحس بالخشوع» ومعدش عارف يحس بالناس المتعبين» والا المرضى 
والا الجوعى, اللي خلاص قلبه قسی» علاجه نظف ده طهر ده صنفر ده بالاستغفار, كما قال النبي -صلى الله عليه وسلم- كما روى الإمام 
أحمد والترمذي من حديث أي هريرة وصححه الألباني» أن النبي -صلى الله عليه وسلمه- قال: "إن المؤمنَ إذا أذنب ذنبًا كانت كتةٌ سوداء 

في قلبه" قسوة القلب وسواد القلب ده علشان الذنوب» تشيلها إزاي؟ ترجع قلبك لصفائه ونقائه وطيبه ورقته وخشوعه. إزاي؟ "إن المؤمنَ 
إذا أذنب ذنبًا كانت كتةٌ سوداءٌ في قلبه» فإن تاب» ونزع» واستغفر صقل قلبه» إنت بتنضف الآن» بتطهر بتغسل» صقل قلبه» وإن زاد 
زادت لو زاد في الذنوب تزيد النكت السوداء حتى تغلف قلبه» ممكن فيه قلوب مقفولة 'وَقَانُوا قُلُونَا عُلْىٌ" متغلفة بالذنوب 
والمعاصي» فيه قلوب اتطبع عليها اتلصقت خلاص دي متتفتحش "بل طَبَعَ اله عَلَيَْا َكُفْرِهِم" 

كما قال النبي -عليه الصلاة والسلام-: فهذا هو الران الذي مى الله ثم قرأ البي-عليه الصلاة والسلام- قوله -تعالى-: "كلا بل رَانَ 
عَلَى فلوم ما اوا يبون" 

ومع ذلك لو القلب مطبوع عليه لو القلب مطبوع عليه» واتقفل خلاص اتغلف بالذنوب والمعاصي, برضه الاستغفار ينظفه. یزبله» يستغفره 
لأن باب التوبة والاستغفار مفتوح, مفتوح حتى للكفار. 


أعظم ذنوب تقع على ظهر الأرض إيه؟ الكفر باللّه» الشرك, ده في حقك مع ربك» وفي حق الناس أعظم ذنب القتل» القعل إنك هتحرمه 
من حياته خالص» والذنب الذي تمتز له السماوات والأرض ذنب الزناء تخيل واحد كافر زاني قاتل» مفيش أشر من كده» ومع ذلك الله - 
جل وعلا- فتح له الباب؛ باب التوبة والاستغفار برضه مفتوح له. لو استغفر يُغفر له. لو تاب يتوب الله -جل وعلا- عليه ده احنا 
بنعرف قول الله تعالى: "إن الله لا يَغْفِرُ أن يُشْرَكَ به وَيَغْفِرُ ما دُونَ ذلك لِمَن يَشَاءْ" ؛ يعني لو استغفر مايغفرش له؟ لأ. لو استغفر 
يُغفر له. لكن معن الآية اللي كررت في سورة النساء مرتين "إِنَّ الله لا يَغْفِرُ أن يُشْرَكَ به" يعني لو أنه لقي الله بدون أن يستغفر, بدون أن 
يطلب المغفرة, لقي الله بالشرك. لو لقي الله بالكبائر, فكما قال البي -عليه الصلاة والسلام- في حديث عبادة بن الصامت حين بايع 
النبي -صلى الله عليه وسلم- الصحابة بيعة العقبة قال فيهم: ومن أتى بشيء من ذلك (يعني من هذه الكبائر) فأمره إلى الله "إن شاء غَفَرَ 
له وإنْ شاء عدب" 

ده صاحب الكبيرة أمره إلى الله إنما الله -جل وعلا- قضى أنه لو أن أحدًا لقي الله -جل وعلا- بالشرك, يعني ماستغفرش منه ماتابش منه 
لا يُغفر له» ده معنى الآية. إنما لو تاب من الشرك, لو استغفر من الشرك, يُغفر له. وأكبر دليل؛ أقول لك أدلة في القرآن كنيرة لكن أكبر 
دليل كلكم عارفينه, الصحابة كانوا إيه وبقوا إيه؟ اللي هم أطهر ناس على ظهر الأرض بعد الأنبياءء مش كانوا كفرة؟ وكانوا مشركين؟ وكانوا 
يعبدون الأصنام؟ لما استغفروا غفر الله لهم والا لا؟ لما تابوا تاب الله عليهم والا لا؟ مع إنهم كانوا كفرة ومشركين. مش سيدنا عمر اللي النبي 
شاف قصر له في الجنة وتمنى أن يكون له. كان عامل الصنم لما يجوع ياكله؟ ومع ذلك لما استغفر وتاب إلى الله تاب الله عليه. 


يبقى حتى أصحاب الكبائرء لذلك ها أتوا ناس إلى البي -صلى الله عليه وسلم- وقالوا كما في صحيح البخاري ومسلم: -علشان تعرف 
إن باب الاستغفار مفتوح حتى للكفار- جاءوا إلى البي-صلى الله عليه وسلم- وقالوا: يا رسول الله. نحن أناس من أهل الشرك -يبقى هم 
إيه؟- كفرة ومشركين زنينا فأكثرناء مش مرة وخلاص» زنينا فأكثرناء وقتلنا فأكثرناء قتالين قتلة, وإن الذي تدعو إليه لحسن إن كان لما صنعنا 
افهم بس الكلمة دي 

يبقى الذنوب هيحصل لا إيه؟ تُكمّر تُغفر. المغفرة مأخوذة من الْغْمَر المغفر اللي هو إيه؟ عارفين الخوذة؟ يعني تغطية الذنب» ستر الذنب. 

الكفارة أيضًا لتغطية الذنب» حتى المعاصرين بيقولولك إن الكفارة أخذت من كلمة الكفر تغطية الإيهان وخذوا منها كلمة الإنجليزي ٥0۷6۴‏ 
التغطية. فبرضه الكفارة تغطية الذنب. 
افتكر بس كلمة الكفارة أو التغطية دي يعني الذنب هيتغطى» علشان جاي حاجة أعلى تانية كمان شوية. 
إن الذي تدعو إليه لحسن إن كان لما صنعنا كفارة. الإجابة إيه؟ النبي يقول هم إيه؟ عارف؟ النبي ماردشء النبي لم يجبهم, الذي أجابهم ربنا - 
جل 0 أنزل الله جبريل على قلب النبي -عليه الصلاة والسلام- بقوله -تعالىت: “والذية لا يَدْعُونَ مَعَ الله بف آخَرَ ولا يَفْعْلُونَ النَفْسَ 
التي حر عَم الله إل بال ولا يَرْنُونَ مش هم دول الثلاثة ال كانوا بيتكلموا عنهم؟ وَمَن يَفْعَل ذلك يَلْقَ أَنَامَا * يُضاعَففْ لَه الْعَذَابُ يَوْمَ الْقَِامَة 
ولذ فيه مها * إِلّا من تاب وَآمَنَ وَعَمِلَ عَمَلّا صَالًا فَأُولِْكَ احنا كنا بنقول دلوقتي إيه؟ هم كانوا عايزين إن كان لما صنعنا كفارة يعني 
مغفرة يعني ستر ذنب» ربنا جاء بأفضل علشان تعرف إن أنت لو دعوت ربنا مش هيديك طلبك» ده هيديك أعلى من طلبك» وأكثر من 
طلبك؛ وأفضل من رجائك» وأكثر ما تريدء وأكثر نما تتمنى وأوسع نما بخطر ببالك» هو ده کرم ربنا -سبحانه وتعالى-, مش امه بس غافر 
الذنب يبقى مغفرة ده امه غفور» غفور يعني إيه؟ صيغة مبالغة يعني يغفر ويغفر ويغفر مهما كان. 

يا رَبَ إن عَظْمَت ذنوي رة ... فَلَقَد عَلِمِتُ باد عَفْوَكَ أَعظَمُ 
هو مش غفور بس ده غفور عظيم المغفرة -سبحانه وتعالى-» علشان كده الآية جات أحسن من اللي هم عاوزينه» هم عاوزين بس اللي فات 
ده نغطيه بس» يُكفّر يُغفر, لأ ربنا يجيب لهم أحسن من كده» إل من تاب وَآمَنَ وَعَمِلَ عَمَلّا صَالِا فَأُولَيِكَ مش يغفر هم مع إن ده طبه 
لأ يُبَدِلُ الله سَيئَاتهِمْ حَسَنَاتِ ء وَكَانَ الله غَفُورَا رَحِيمًا” > شفت بقى المغفرة جت فين؟ غفورًا رحيمًا. 


أمل, رجاء عظيم. 


في صحيح مسلم حديث أي ذرء الحديث ده جميل» هتعرفوا المغفرة يعني إيه, والأفضل منها إن تبدل السيئات حسنات. 

في صحيح مسلم حديث أبي ذر هو حديث طويل أن الله -جل وعلا- يقول يوم القيامة لملائكته وأمامه عبده المذنب» إنت واقف قدام ربنا 
حياء مش عارف تتكلم, فيقول الله -جل وعلا- للائکته: اعرضوا على عبدي صغار ذنوبه قبل كبارها -الحديث ده البي ضحك فيه 
والإنسان حتى لو ضحك ولو فرح بيبكي بدموع الفرح» أي والله-, الله -جل وعلا- يقول: اعرضوا على عبدي صغار ذنوبه قبل كبارهاء 
يعني بلاش الزنا دلوقتي هاتوله النظرة بس» بلاش الخمرة دلوقتي خلوها بس ولا الغيبة ولا النميمة هاتوله بس كلمة قاها كده» بلاش العقوق 
خلوه بس يعني إيه التقصير في إنه يؤدي حق أبيه وأمه, بلاش ترك الصلاة خلوها بس يعني الصغائر, والبي -عليه الصلاة والسلام- يقول: 
والعبد مشفق من كبار ذنوبه» يعني بيقول في نفسه أمال لو ظهر التقيل أعمل إيه؟ أمال لو الكبائر طلعت؟ ده الذنوب الصغيرة يعني الحفوة 


طلعت» الكتاب في إيده ماسكه في إيده» هو عارف والكتاب "لا بُعَادِرُ صغيرةً ولا كَبيرةَ إلا أخصًامًا" > والكتاب مفتوح "وج 
لَه يُوْمَ م الْقِيَامَةِ كناب يَلْقَاهُ م 6 مَنشورا" 3 "يوم تلن الْسَّرَائِرٌ" > کل حاجة بدت Th‏ هم من الله مَا 4 يَكُونُوا يكْتَسِبُونَ" 


> ماكانش يخطر في باله إن اللي عمله بعيد عن الأنظار ظهر برضه» فيقول في نفسه أمال الكبيرة لو عرضت أعمل إيه؟ ها يقولوا لي 
انت عملت وعملت أقول هم إيه؟ والعبد مشفق من كبار ذنوبه فيقول الله -جل وعلا- عبدي انظرء أنظر لإيه؟ للصغائر هو لسه بيقول 
اعرضوا طلعوا له الصغائر, انظر لقد بدلتها لك حسنات مش لقد غفرتا لقد بدلتها لك حسنات» فيقول العبد يا رب إن لي ذنوبًا كباراء 
عرضوا عليّ الصغائر طب والكبير معرضوهوش مش موجودة هناء مش كنت عاوز تخبيها دلوقتي ومكسوف منها ومش عاوزها تظهرء فيقول 

الله -جل وعلا- وهي قد بدلتها لك حسنات بس خليها مستورة زي ما هي» هل رأيتم أكرم من الله؟! هنا ضحك رسول الله -صلى الله 
عليه وسلم - حتى بدت نواجذه. ' بأبي أنت وأمي ونفسي يا رسول الله. 


فباب التوبة مفتوح حتى للمشركين ولأصحاب الكبائر. وأنزل الله -جل وعلا- قوله -في نفس القصة برضه-» أنزل الله قوله -تعالى- امع 
بقى "فل يا عِبَادِيَ الَِّينَ أَْرَُوا عَلَى أَنفْسِهِمْ يعني أسرفوا على أنفسهم يعني عملوا إيه؟ أي حاجة حتى لو شرك؟ حتى لو شرك ما هي دي 
آية عامة قُلْ يا عِبَادِيَ الَِّينَ أَسْرَهُوا عَلَى أَنفْسِهِمْ ربنا أنزل الآية دي برضه في دول لا تَفْئَطُوا من رة لله إن الله يعفر الذنُوبَ جيئ" 
؛ الشرك ده مش ذنب؟ وبرضه ربنا يغفره لو انت استغفرت. قال -تعالى-: 'لَوْلَا تَسْتَغْفِرُونَ الله لَعَلَكُمْ رون" 

يرحمك ويغفر لك ويتوب عليك» حتى لو وقعت في الشرك أو الكبائر, مين اللي وقعوا في الكبائر؟ عارفين قطاع الطريق؟ الظلمة اللي قتلوا 
الناس وسرقوا ديارهم وبيوهم ومتاعهم» مش دول قطاع طريق؟ قاطع طريق يعني إيه؟ يعني سرقة بالإكراه» موقف الناس يقتلهم ويسرق 
فلوسهم» ويخوف الناس ويرعب الناس ويرهب الناس» ده حده في الشرع القتل» حده في الشرع ده البلطجي اللي بيقتل الئاس أو بيسرق 
الناس بالإكراه ده حده في الشرع القتل» حد الحرابة ربنا قال في سورة المائدة: "عا غزاة ال ارون الل وَرَسُولَهُ وَيَسْعَوْنَ في الأَرْضٍ فَسَادًا 
أن يلوا أ يصَلَبُوا أو تُقَطَعَ أَبْدِيهمْ وَأَرْلّهُم مَنْ خلافب أو يفا من الْأَرْض ‏ ذلك هم زي في الذُنياء وم في الآخرَة عَذَابْ عَظِيمْ * إل 
الَّذِينَ ابوا من قَبْلٍ أن تَفْدرُوا عَلَيْهِمْ فَاعْلَمُوا أن الله غَفُورٌ جيم" ؛ برضه المغفرة, لو استغفر ربنا يغفر له, مع إنه عمل الذنوب 
دي؟ آه والله فتح الله لهم الباب؛ لمن استوجبوا حد الحرابة. 

فتح الله -جل وعلا- باب التوبة والاستغفار, برضه لازال مفتوحًا للذين ظلموا المسلمين وسجنوا المسلمين وعذبوا المسلمين وحرقوا المسلمين, 
اللي عملوا كل ده يعني فتنوا المسلمين عن دينهم؛ خرجوهم عن دينهم» عذبوه حت تركوا دينهم» الظلمة والطغاة وامجرمين دول برضه ربنا 
فتح هم الباب. 

عارفين أصحاب الأخدود؟ عملوا إيه؟ جابوا الموحدين حفروا لهم حفر» وحطوا فيها نخاس وأشعلوها نار ورموهم» ماعندهمش رحمة, الناس 
دي ماعندهاش رحمة» حرقوا المسلمين لدرجة إن أنتم عارفين القصة, الأم جاءت ومعها أبناؤهاء أخذوا أبناءها واحدًا واحدًا يلقوه في النار 
أمام عينها -أنتم عارفين القصة- واحد واحد مفيش رحمة حتى بالأطفال» لدرجة إن على يدها رضيعهاء على يدها رضيعها تخيل بقى إنت 
متخيل المشهد يا أخي؟ الأم بترضع الابن وهي بتبكي ودموعها نازلة» ويشدوا منها الابن» والابن بيرضع ويصرخ وهي بتبكي ويتشد منها 
ويتناثر اللبن والابن يصرخ» ومع ذلك الرضيع ده ياخذوه يرموه قدام عينها في النار» مفيش رحمة» وبعدين ياخذوها ويرموها في 0 اللي 
عملوا كده برضه ربنا فتح لهم باب التوبة والاستغفار» في سورة البروج "إن الّذِينَ فََنُوا الْمُؤْمِينَ وَالْمُؤمنَاتِ ... فَلَهُمْ عَذَاب جَهَنّمَ وهم 
عَدَابُ الحریق " بس قبل أن يذكر 0 ع هم الباب» قبل حتى ما يقول -سبحانه وتعالى- إنه هيعذبهم ويعمل 2 جزاء ما عملواء 
فتح هم الباب "ِد الَّذِينَ فََنُوا الْمُؤْمِينَ وَالْمُؤْمِئَاتِ نم 1 يَعُوبُوا جملة اعتراضية قبل ما يذكر العذاب فَلَهُمْ عَدَابُ جَهَنّمَ وَكَمْ عَدَابُ اخريق" 


هل رأيتم أكرم من اله؟! هؤلاء الذين تعرضوا للمؤمنات للصادقات للعفيفات للصالحات للقانتات للطيبات» ورموهم بالزنا رموهم بالزناء 
وقذفوا المؤمنات الصالحات التقيات المؤمنات قذفوهم بالزناء وهن بريئات عفيفات صادقات طيبات صالحات قانتات مصليات صائمات» 
وقذفوهم» برضه ربنا فتح لهم باب التوبة والاستغفار في قول الله -جل وعلا- في سورة النور: "إن الّذِينَ يَرْمُونَ الْمُخْصََاتٍ الْعَافِّات 
لْمُؤْمَاتِ لُعنُوا في الدُّنيَا وَالآخرّة وَكُمْ عَذَابٌ عَظِيمٌ * يَوْمَ تَشْهَدُ عَلَيْهِمْ أَلْسِتَئْهُح وَأَيْدِيهِمْ وَأَرْجُلْهُم با كَانُوا يَعْمَلُونَ * يَوْمَئِذٍ يُوَفِيهمْ الله 
ديهم الق وَيَعْلَمُونَ أن الله هو لق الْمُِيئُ" 

دول اللي رموهم» ربنا قبل كده ذكر لهم باب التوبة المفتوح "وَالَذِينَ يَرْمُونَ الْمُخصتاتِ ثم 1 يوا بأزْبَعَةِ شْهَدَاء فَاجلِدُوهُمْ ناين جَلَدَةَ ولا 
تَفبَلُوا َم شَهَادَة أَبدَاء وَأُولَِكَ هُمْ الْفَاسِقُونَ * إل الَّذِينَ تابو" » إلا الَّذِينَ تَابُوا يعني مع اللي عمله ده برضه باب التوبة مفتوح؟ 
م 

اللي ضيع الصلاة ماكنش بيصلي» وطول النهار في الفواحش» وطول الليل على الفواحش» وعمره ما دخل المسجد, وعمره ما صلى» ضيع 
الصلاة خالص» برضه مع تضييع الصلاة واتباعه الشهوات والفساد؛ باب التوبة مفتوح. 

دول كبائر أهه قال الله -جل وعلا-: 'فَخَلَفَ من بَعْدِهِمْ خَلْفٌ أَضاعُوا الصَّلَاةَ وَاتَبَعُوا الشَّهَوَاتِ فَسَوْفَ يَلْقَوْنَ عيبا * إلا من تاب وَآمَنَ 
E 5‏ وق E‏ ا واو قو د وده 

وَحَمِلَ صالخا فاولئك يَدخْلونَ الجنة مش مغفرة بس ولا يُظلمُون شيا" 


باب التوبة مفتوح لكل من وقع حتى في أعظم وأكبر الكبائر وهي الشرك بالله جل وعلا-. يرمون الحصنات»› يؤذون عباد الله -جل 
وعلا-» لأن رحمة الله -جل وعلا- الواسعة لا بد أن تتعلق با ولا تيأس منها أبدًا. 'إِنّهُ لا ياس من روح الله إلا الْقَوْمُ الْكَافِرُونَ" 


فالیأس من رحمة الله أعظم من ذنبك» ورحمة الله -جل وعلا- هي كذلك أوسع من ذنبك. 

لما خلقك الله -جل وعلا- علم أنك ستقع في الذنب» لما خلقك الله -جل وعلا- علم أنك ستقع في الذنب» وأعلمك كذلك أنه غفور 
يغفر لك إن استغفرت. 

قال النبي -صلى الله عليه وسلم-: "وَالْذِي فيي بيده لو 1 تُدَِبُوا ذهب الله بِكُمْ وء بِقَوْمِ يُدْنبُونَ فَيَسْتَغْفِرُونَ الله فَيَغْفِرُ هم" هو 
كده أنت مجبول على الذنب» النبي -عليه الصلاة والسلام- يقول: في صحيح مسلم: کیب على ابْنِ آدَمَّ نَصِيبُةُ مِنَ الزِنَا كل واحد "كُتب 
على ابْنِ آدَمَّ نَصِيبْهُ مِنَ الزء مُذرك ذلك لا َل هيقع في الزنا لا محالة فَالْعَْئَانِ زتها التَظَر وَالأََْانِ زتها الاسْتمَاغ» وَاللَسَانُ زه 
الكلامُ وَالْيَدُ زا البَطْشُ, وَالرَجْلْ زتها الخْطّاء وَالْقَلْبُ يَهْوَى وَيَتَمَىّ وَيُصّدّقُ ذلك القَرْجُ وَيُكَذْبْهُ. يبقى اللي فات ده زناء لكن لو وقع 
في الزنا بالفرج» صدَّقَ هذا الزنا الأولي الصغيرء مكتوب على ابن آدم ذلك. 

حديث عظيم أوي؛ حديث محاججة سيدنا آدم مع سيدنا موسى» لم لقى سيدنا آدم سيدنا موسى» قال له سيدنا موسى: أنت أبونا آدم 
أعصيت ربك وأخرجتنا من الجنة يعني لو المعصية دي معملتهاش كان زمانا فين دلوقتي» كان زمانا احنا وعيالك وذريتك كلها في الجنة, ولا 
ابتلاء ولا اختبار» عصيت ربك وأخرجتنا من الجنة؟ فقال له آدم: أتلومني على ذنب كتبه الله جل وعلا- علي قبل أن يخلقني؟ أنا تبت 
واستغفرت» قال البي -عليه الصلاة والسلام- شوف ختام الحديث. قال البي -عليه الصلاة والسلام-: فحج آدم موسی»› فحج آدم 
موسی› فحج آدم موسى' . 

يعني مين اللي كسب في الحجة؟ بس خلي بالك إنت تقول هذا بعد وقوعك في الذنب واستغفارك وتوبتك منه» إنما تعمل الذنب أو رايح 
تعمل الذنب وتقول ربنا كاتب بقی» ماهو ربنا لو مش كاتب إن أذنب مكنعش أذنبت» هو أنت تعرف أو أنا أعرف إنت ربنا كتب عليك 
إيه؟ يعني رايح يعمل الذنب ده وواخذ البنت ورايح يقابلها وهو مخطط ومرتب الشقة يقولك أصل ربنا كاتب» وإنت إيش عرفك إن ربنا 
كاتب عليك؟ ما إنت لو وقفت يبقى ربنا كاتب عليك إنك هتقف, لو ماأقدمتش يبقى ربنا كاتب عليك إنك مش هتقدم. إنت ليه يعني 
تقول ربنا كاتب علي؟ وتقول كده؟ ماتعرفش» فأقول لك يا عبد الله إن كان الذنب مكتوبًا عليك فإن التوبة ربعا تكون مكتوبة كذلك؛ لو 

أنت تبت يبقى مكتوبة» والاستغفار مكتوب لو أنت استغفرت يبقى مكتوب كده» فلماذا تستدل على قدر الله -جل وعلا- بالكتابة فيما 
تقع فيه في الذنوب ولا تستدل على ذلك بالتوبة من الذنوب والاستغفار من الذنوب لاذا؟ 

القرآن كله وإن جاء يوبخ أصحاب الكبائر لكنه فتح لحم باب التوبة والاستغفار. إنتم عارفين المشهور الكل بيتكلم عنه اللي قتل ٩٩‏ نفس 
وكمل كمان ال ٠۰۰‏ ده واحد في بلد ماحدش قادر يقول له إنت مين؟ ده مش فلان البلطجي ولا فلان اللي قفل باب المساجد لأ ده 
واحد مفيش حد قادر يقوله إنت بتعمل إيه؟ قتل ٠١٠‏ واحد حتى الشيخ اللي رايح يسأله قال له طب تعالى إنت كمان» مع إنه رايح وعاوز 
يتوب. كان فيمن كان قبلكم رجلا قتل تسعة وتسعين نفسًا وأراد أن يتوب» راح للراهب هل لي من توبة؟ إنت 44 قتلتهم وعاوز تتوب؟ لما 
أمشي في الشارع وأقابل واحد يقول لي إنت عارف أنا عملت إيه؟ أنا عملت ذنوب تقيلة أوي تقيلة أوي» برضه ربنا يتوب عليك ويغفر لك 
لو استغفرت» والله واحد مرة بكلمه عن التوبة والاستغفار والإنابة ويقرب من ربناء قال لي يا عم الشيخ أنا حتى لو دخلت الجنة مش هاعرف 
حد هناك, كل أصحابي في النار أروح الجنة مع مين؟ والله بنفس اللفظ كده» بيقول لي أنا كل أصحابي وحبايي وأتباعي كلهم تبع النار أروح 
الجنة مع مين؟ روح مع النبي يا أخي روح مع الصحابة روح مع الطيبين والصالحين. فدا قتل 494 وكمل ال ٠١١‏ بالراهب اللي قاعد في 
الصومعة لا له ولا عليه, ولا به ولا له قاعد يطيع ربنا بس» ده راح له قال له أتوب, قال له يا عم سبني روح كل الذنوب دي وعاوز تتوب؟ 
قال له طب تعالى انت كمان» سبحان الله ولا أراد أن يتوب بعد ال ٠٠٠١‏ لكن كان صادق وَفْق للعالم فقال: وما يحول بينك وبين التوبة؟ 
ولكن اترك أرضك» خلي بالك امع الكلمة دي ها أراد أن يتوب» سؤال هو تاب؟ أراد وحم بدأ يروح للي يقول له يستغفر ربنا إزاي» للي 
يقول له يتوب إزاي» فذهب للعالم قال هل لي من توبة؟ قال العام إيه؟ طب يلا قول ورايا تبنا إلى الله ورجعنا إلى الله وندمنا على ما فعلنا؟ لا 
مقالوش خالص كده., مقالوش الكلام ده خالص» ده هو رايح أراد أن يتوب, قال له ينفع أتوب؟ يعني لو أنا تبت تُقَبّل؟ قال له وما يحول 
بينك وبين التوبة ولكن -يعني لو إنت عاوز تتوب بقى- اذهب إلى أرض كذاء فإن فيها قومًا صالحين يعبدون الله اعبد الله معهم. روح لدول 
تب معاهم. يبقى هو تاب؟ هو أراد أن يتوب. علشان كده لما مشى في الطريق ومات» مشى في الطريق ومات في نص الطريق ملايكة العذاب 
نزلت تقبض روحه» وملايكة الرحمة نزلت تقبض روحه» طب وملايكة العذاب نازلة ليه؟ لسه ماتابش لسه ماستغفرش» ملايكة الرحمة نزلت 
علشان هو أراد أن يتوب, ده يقول لأ أنا أقبضها خلاص ده تبعنا هو قال أستغفر الله؟ مقالش حاجة وملائكة الرحمة قالت كان عاوز يقول 
والله كان عاوز يقول وربا -جل وعلا- هو الذي -سبحانه وتعالى- يحاسب بالنية, يكافئ بالنية الطيبة. 


لما رحت تونس والتقيت بكبار العلماء هناك في رحلة دعوية واحد منهم قال لي على فكرة أنا اتسجنت 5 أشهر وقبضوا علي» وران أنا 
والشيخ مسعد أنور وران الورقة اللي هي قرار القبض والاعتقال» مكتوب فيه كده قبض عليه متلبسًا ومعه كتاب في العقيدة, أنا قريتها بنفسي 
قبض عليه متلبسًا ومعه كتاب في العقيدة وكان ينوي تدريسه؛ يعني ناوي تدرس کمان» بيقول اتسجنت ۷ سنين والله ۷ سنین» الكتاب سنتين 
ونية تدريسه ه سنين. نسأل الله السلامة والعافية. 

لكن ربنا بيحاسب بالنية» إن كانت طيبة لو الإنسان نوى يعمل ذنب وماعملوش ياخذ حسنة» تركها خوفًا منه ياخذ حسنة» طب لو نويت 
تعمل طاعة وماعملتهاش؟ تاخذها كاملة ماتنقصش, هل رأيتم أكرم من الله؟! -سبحانه وتعالى-. 


قال ربنا -جل وعلا- في حديث قدسي: يا عبادي إنكم تخطئون بالليل والنهار» احنا بنعمل ذنوب ليل غار» صح؟ لما تلاقي واحد من 


السلف عوقب بترك قيام الليلء قال: أنا أعلم سبب ذلك ذنب صنعته منذ 7١‏ سنة, ياه انت عارف الذنب اللي عوقبت به دلوقتي من ٠٠١‏ 
سنةء ده أنا ماعرفش الذنب بتاع امبارح» غيره قال: قلت ذنوبحم فعرفوا من أين يتوا وكثرت ذنوبنا فلا نعلم العقوبة اللي جات لنا دي؛ قلة 

المعيشة والضنك واللى حصل في البيت وزوجتك مضايقاك وعيالك, كل ده إنت تعرف سببه إيه؟ ماتعرفش الذنب إيه اللى عمل لك ده ولا 
ده. 

كان أبو سليمان الداراني يقول: إن لأعصي الله فأجد ذلك في خلق دابتي وامرأت؛ ها أروح البيت ألاقي زوجتي ترفع صوتّا علي أقول علشان 
أنا من ۳ سنين قلت كلمة كذاء عرفت اللي بيحصل لك ليه؟ ومع ذلك يقول الله: "يا عبادي إنكم تُخطئون بالليل والنهارٍ وأنا أغفرٌ الذنوت 
حميعًا فاستغفرونٍ أغفز لكو" ذ ذ يعني إيه؟ يعني بسرعة خليك سریع» قال -تعالى - في صفة المؤمنين المتقين الذين يورثهم الله جنات النعيم 
قال في سورة آل عمران: "وَسَارعُوا إِلَ مَغْفِرَةٍ مّن رَبَكُمْ وَجمَةِ عَرْضُهَا السَمَاوَاتُ وَالْأَرْضْ أُعِدَّتْ للْمتَقِينَ" قال بعدها: 'وَالَّذِينَ 
ذا فَعَلُوا فَاحِشَةَ أو ظَلَمُوا أَنَفْسَهُمْ ذَكَرُوا الله ف -يعني إيه؟ بسرعة استغفر- فَاسْتَغْمَرُوا لِذْنُوجُمْ وَمَن يَغْفِرُ الذنُوب إلا الله و1 يُصِرُوا عَلَّى مَا 
00 وفع ETE‏ 2 عت عق ا يك وی رار # مره ار و ت 500 00 0 8 

فَعَلوا وَهُمْ يَعْلَمُونَ * وليك جَرَاؤْهُم مَغْفِرَةَ مّن رَبمِمْ وَجَنَاتْ تَجْرِي من ها الأَهَارُ حَالدِينَ فيا وَنِعُمَ اجر الْعَامِلِينَ" 2 


فيا عبد الله؛ مهما كان جرمك ومهما كان ذنبك ومهما كان خطاياك, فالله -جل وعلا- يغفر الذنوب جميعًا ولو كانت كبائر إن صدقت في 
الإقبال والتوبة والاستغفار بين يدي ربك. 

كان صحابي من الصحابة امه عبد الله وكان يلقب بحمار. الصحابي كان يلقب بحمار واسمه عبد الله وكان كثيرا كثيرا ما يؤتى به وقد شرب 
الخمر ليقام عليه الحد. وهو بيجلد فما كان من أحد الصحابة مرة إلا أن قالوا اللهم العنه كثيرا ما يؤتى به وقد شرب الخمرء النبي “مع الكلمة 
قال: ما أعلم أنه يحب الله ورسولهء الراجل ده أنا أعلم -دي شهادة من النبي- أعلم أنه يحب الله ورسوله -صلى الله عليه وسلم-, وكان 
كثيرا ما يُضحك البي» يعني كثير كان بيجي يضحك النبي -عليه الصلاة والسلام- فالنبي بيقول ده بيحب الله ورسوله. وقال في حديث 
آخر: "لا تكونوا عون الشيطان على أخيكة”* إنت بتساعد الشيطان» بتقول العنه يعني اطرده من رحمة الله تساعد الشيطان إنه يفتنه. 

لما تشوف عاصي اوعى تقول ده أنا في الجنة حدف» ماتعرفش» ما بمكن تقع» وكثيرا من الناس حين يشمت أو يعاتب أحدًا من المسلمين على 
ذنب وقع فيه, رما تدور الأيام وهو يقع فيه نفسه. والله تقع فيه نفسه. 

فمهما كان ذنبك فاستغفارك ربك وباب التوبة مفتوح حت تلقى الله -جل وعلا-. 

"إنَّ الله تعالى يبسط يده باللبل ليتوب مُسِيءٌ النهار» ويبسشط يده بالتّهارٍ ليتوب مُسِيءُ الليلء حتى تطَلّعَ الشمسُ من مغريما"” باب التوبة 
مفتوح لكن استحضر بقلبك وأنت تقول بعد الصلاة؛ أستغفر الله. والباب مفتوح مش بعد الصلاة, ده علشان لو أنت قصرت في الصلاة 
ربئا يغفر لك التقصير اللي في الصلاة وهكذا شرع بعد معظم العبادات. 


عندك بقى أوقات حلوة للاستغفار؛ زي وقت السحر 'وَالْمُسْتَغْفِرِينَ بالأسْحَارٍ" > "كَانُوا قبلا من اليل مَا يَْجَعُونَ * وَبالأَسْحَارٍ 
هُمْ يَسْتَغْفِرُونَ” > الوقت ده اللي ربنا بيتنزل نزولا يليق بجلاله, تودد من الودود -سبحانه وتعالى- إلى عباده, يقول تخيل يا 
أخي أربع ساعات الليل دلوقتي بقى ١”‏ ساعة الليل ١7‏ ساعة؛ من المغرب ه للفجر ١‏ تقريبًا يبقى الليل ٠١‏ ساعة وثلث الليل أربع 
ساعات» 4 ساعات الله -جل وعلا- ينادي عليك وأنت نابم من الساعة ١‏ للساعة ه» بيقول لك قم قل أستغفر وأنا أغفر لك ٤‏ ساعات 
ربنا ينادي من يستغفرني فأغفر له. مش ده حديث النبي في صحيح مسلم؟ "زل ربا تبارك وتعالى كل ليلةٍ حين يبقى ثُلْتْ الليلٍ الآخِرُ 
فيقولٌ من يسالّني فأعطيّه من يدعوني فأستجيب له من يستغفرُنٍ فأغفرٌ له". 


7 جموع الفتاوى ل تيمية 
* صححه الألباني 

قم قل بقى في الوقت ده أستغفر الله علشان ذنوبك تروح» ونوع في صيغ الاستغفار وقد جئت لكم ببعض صيغ الاستغفار لكي تنوع فيهاء 
علشان متبقاش زي اللي بيحصل من كثير من الناس مش فاهم يعني إيه أستغفر؛ يعني أطلب منك يا رب أن تغفر لي 

نوع في صيغ الاستغفار شويةء اعمل لنفسك ورد أنا مش بقول إلزام لأ مع نفسكء الإنسان ممكن يعمل لنفسه ورد بدون ما يلزم به الناس» 
زي ما النبي -عليه الصلاة والسلام- كان إذا نام عن حزبه من الليل قضاه بالنهار» يعني ممكن الإنسان يعمل له حزب -وزد يعني- من 
الاستغفار مع نفسه» فاعمل لنفسك إنت كده» إن كل يوم مثلّا تستغفر بالصيغة دي ٠٠‏ مرة وبالصيغة دي ٠٠‏ مرة وبالصيغة دي ٠٠١‏ 
مرة وبالصيغة دي 7٠٠‏ مرة مع نفسك أنت» وماتنامش إلا لما تعملها ولو غلبك النوم اضبط المنبه تقوم في الأسحار تعوض اللي فاتك» 
ولو ماقومتش إلا على الفجر تعمل إيه بالنهار؟ تقضيها. اعمل لنفسك حزب ورد. 


صيغ الاستغفار 

أستغفر الله لو أنت قلت بس أستغفر الله هتكون بالدسبة لك سين بس وأنت مش مدرك 

أستغفر الله العظيم أو أستغفر الله وأتوب إليه 

سمعتوا الآية اللي الشيخ ذكرها؟ 'وََنِ اسْتَغْفِرُوا رَبَكُمْ ثم وبوا إِلَيِْ -في أول السورة سورة هود- بمتغكم مَمَاعَا حَسَنًا إل أجل مُسَمّى وَيُؤْتِ 
كُلَ ذي فَضْلٍ فَضْلَة" دود:”, هتتمتع في الدنيا لو استغفرت وفي الآخرة كذلك وَبْوْتِ كُلَ ذِي فَضْلٍ فَصْلَه. 

في قصة عاد صح؟ عاد وسيدنا هود اللي هي اسم السورة "وَأَنِ اسْتَغْفِرُوا ركم ثم وبوا لَه ويا قَوْم اسْتَغْفِرُوا رَبَكُمْ ثم وبوا ليه يسل السَمَاء 
عَلَيْكُم دارا وَيَردكُمْ فوَةَإِلَ فُوَتَكُمْ' هرد ۲ »٥‏ يعني استغفروا ربكم ثم توبوا إليه تقول أستغفر الله وأتوب إليه. 


صيغة ثالثة النبي -عليه الصلاة والسلام- لو أنت قلتها زي ما قلت لكم في اللقاء الماضي بكل واحدة حسنة؟ لأ أستغفر الله لي وللمؤمنين 
والمؤمنات. قال النبي -عليه الصلاة والسلام- في حديث عبادة حسنه الألباني كما روى الطبري وغيره "مَنِ استغقر للمؤمنين والمؤمنات - 
استغفر للمؤمنين يعني قال أستغفر الله للمؤمنين والمؤمنات» والسنة أن تبدأ بنفسك أستغفر الله لي وللمؤمنين والمؤمنات- قال النبي -عليه 
الصلاة والسلام- كتب الله له بكلّ مؤمن ومؤمنة حسنة". 

اعمل لنفسك ورد برضه منهاء لو واحدة فبلت منها يبقى كام حسنة هتعطى؟ لو واحدة بس مليارات المليارات وماتعرفش تعد» بكل مؤمن 
مش كل بشرء مش الملايكة دول مؤمنين تعرف عددهم؟ بكل مؤمن ومؤمنة حسنة بين السماء والأرض. 


تقول بقى فيه برضه نوع من الاستغفار لو إنت كنت عملت موبقة من الموبقات حت لو إنت كنت مع النبي وسبت النبي يتعرض للقتل وإنت 
فررت من الزحف, تُغْفّر لك. قال النبي -عليه الصلاة والسلام-: "من قال: أستغفِرٌ الل الذي لا إله إلا هو. الحيّ القيوم وأتوب إليه؛ غَفِرَ 
له وإن كان قَرّ من الرّحْفٍ"٠'‏ 

بس حاول تفهمها تعيش كلمة أستغفر الله الذي لا إله إلا هو الحي القيوم, وأتوب إليه» حاول تفهمها علشان تقبل منك. أو تقول كما 
قال الأنبياء وسيدهم محمد -عليه الصلاة والسلام-» سيدنا موسى "قال رَبَ إِنْ ظَلَّمْتْ تَفسِي قاغفز لي فَعَفَرَ لَه" » الثواب على 
طول. النبي -عليه الصلاة والسلام- كان يُعد له في المجلس الواحد كما في حديث ابن عمر في القعدة الواحدة يقول -كلها صيغ أهه- 

"رب اغفز لي وئب علي إِنَكَ أنت التوّابُ الغفوز"''. وفي رواية إنك أنت التواب الرحيم 
قلنا كم واحدة دلوقي؟ 
أستغفر الله أستغفر الله العظيم» أستغفر الله وأتوب إليهء أستغفر الله لي وللمؤمنين والمؤمنات, أستغفر الله الذي لا إله إلا هو الحي القيوم 


وأتوب إليه, رب اغفر لي وتب علي إنك أنت التواب الغفور. ده کلام البي وكلام سيدنا موسى 


سبعة برضه مع الأنبياء أهه: 

سيدنا نوح؛ "رب اغْفِرْ لي وَلوَالِدَيَ وَلِمَن دحل بي مُؤْمِنًا وَلِلَمُؤْمبِينَ وَالْمُؤْمِنَاتِ" نوح: 

سيدنا إبراهيم؛ "رتا اغفز لي وَلوَالِدَيَ وَلِلْمُؤْمبينَ يَوْمَ يَقُومُ اساب" إبراهيم:١‏ 4 

سيدنا يونس؛ "لا إِلَهَ إلا أت سُبْحَائَكَ إِنْ كُنْتُ مِنَ الظَالِمِينَ" الأنبياء:۸۷ 

سيدنا آدم؛ "ربا ظَلَّمْنَا أَنفْسَنَا وَإن أ تغفز لَنَا وتَرْحَمْنَا لَدَكُوننَ من الَْاسِرِينَ " الأعراف: ٠‏ 

لما جاء أبو بكر وقال يا رسول الله: "عَلّمْني ذُعَاءً أَدْعُو به في صَلاڻ» قالَ: قُل: اللّهُمَّ إن ظَلَمْثُ تفي ظَلْما كبيرا؛ ولا يعفر الذُّوب إلا 


١” 


نيك فَاغْفِرْ لي مَغْفِرَةَ من عندك» وارْحمني, إِنَّكَّ أنث العفوز ١‏ رُحيم 


كان النبي المعصوم المغفور له يدعو ويقول: "اللّهِمَ اغفز لي جذّي وهَزلي وحَطئي وعَمْدي وکل ذلكَ عندي"' آمين 
كان النبي -عليه الصلاة والسلام- يدعو الله ويقول: "لهم اغفز لي ما قدَّمْتْ وما أَخَّرْتُ وما أسرّزتُ وما أعلَنتُ وما أنت أعلَمُ به متي أنتَ 
لدم وأنت الوْجَرُ وأنت على كلّ شيءٍ قديرٌ"؟' 


وسيد الاستغفار: 

"اللّهمّ أنت تي لا إل إلا أنت خلّقتني وان عبدُكَ وأنا على عَهِدِكَ ووعد ما استطعث أعودٌ بِكَ من شر ما صنعث أبوءٌ لَك بنعمتك علي 
وأبوءٌ بذني فاغفر لي فَإنّهُ لا يغفرٌ الذتوت لان 

وكان النبي -صلى الله عليه وسلم- يدعو الله ويقول: رب اغفر لي خطيئتي والخطأ غير الخطيئة» الخطيئة يعني حاجة كبيرة» "رب اغَفِز لي 
حَطِيئتي وجَهْليء وإِسْرَافي في أمري كُلَه وما انت أَعَلَمُ به متي اللّهمَ اغف لي حَطايايَ» وعَمْدِي وجَهٰلي ومَزْلي وکل ذلك عِنڍيء لل اغْفِرْ 
لي ما قَدَّْتْ وما أَخَرْتُ» وما سرزٹ وما لئ انت الْقدِمْ ونت اموجن ونت على كل شيءٍ قَدِيز""". 

وكان النبي-صلى الله عليه وسلم- يدعو الله ويقول: "اللَّهُمَ اغفز لي دي كله دق وجِلّه -بكسر ا ده وجلّه- وأَوَلّهُ وآخِرَةُ وعَلانِيتَهُ 
وسِرّه""'. إلى غير ذلك نما ثبت 


0 تخريج زاد المعاد 

٠١‏ أخرجه البخاري ومسلم 
' صحيح ابن حبان 

؛' المعجم الأوسط 

° أخرجه البخاري 

جمعت لكم هذا لعلكم أن تستغفروا الله -جل وعلا- ليوا 'لَولَا تَسْتَغْفِرُونَ الله لَعَلَكُمْ ترود" النمل:» 

لعلكم تنوعوا في صيغ الاستغفار, فليس شرطًا بعد الصلاة أن تقول: أستغفر الله أستغفر الله أستغفر الله إنما مكن تقول أي صيغة من هذه 
الصيغ فيها طلب المغفرة من الله -جل وعلا-» ولو نوعت لا سيما في الأسحار -ما إنت قاعد ساعة تستغفر- تكثر من الاستغفار» لو 
نوعت في ذلك لعل الله -جل وعلا- أن يرزقك استحضار القلب» وأن يغفر لك ما قد كان من ذنب. 

أسأل الله -تعالى- أن يغفر لناكل ذنب» وألا يسألنا عن أي ذنب» وأن يرزقنا الجنة بغير حساب ولا عذاب, مع أمهاتنا وآبائناء وأزواجنا 
وذرياتناء وإخواننا وأخواتناء والمسلمين يا رب العالمين» إنك يا ربنا نعم المولى ونعم النصير. 

جزاكم الله خيرا وصلى الله وسلم وبارك على البي محمد وعلى آله وأصحابه أجمعين. 

أستودعكم الله والسلام عليكم ورحمة الله وبركاته 


بام تغفار" من ن "أذكار | د" 


